Wordplanet: Mikha - Aceh Bible - Old Testament / Micah-\n1 Mikha asai geuh di banda ubit nyang nan jih Moresyet. Bak masa nanggroe Yehuda geupeurintah meuturot-turot lé Raja Yotam, Ahas dan Hizkia, Mikha geuteurimong peusan TUHAN keuhai Samaria dan Yerusalem.\n2 Deungoe kheueh he bansa-bansa! Simak kheueh, he peunduduek bansaboh donya! TUHAN Nyang Mahamanyang teuka sibagoe saksi geulawan gata bube nyang na! Deungoe kheueh Gobnyan peugah haba di Baét Gobnyan nyang suci di Syeuruga.\n3 Gobnyan geutron nibak teumpat Geuh nyang suci dan geujak-jak di ateueh pucak-pucak gunong di bumoe.\n4 Gunong-gunong hanco dimiyueb tapak gaki Geuh lagée lilen lam apui nyang teungoh hu; tanoh nyan teupeurô jitamong lam barieh, lagée ié di ateueh bukét ji ile u miyueb.\n5 Bandum nyan teujadi sabab ureuëng Israel meudesya dan beurontak ubak Allah. Soe kheueh nyang jeuet keu sabab Israel meudesya? Bukon kheueh Samaria ma banda gobnyan keudroe? Soe kheueh nyang peusabab Yehuda geuseumah beurala? Peu kheueh bukon Yerusalem keudroe?\n6 Nyang kheueh sabab jih TUHAN meufeureuman, "Ulôn Lôn peujeuet Samaria sinamon rungka di padang, dan teumpat manusia pula bak anggô. Rungka-rungka banda nyang reuloh nyan Ulôn tiek lam barieh pantôn, dan sandi-sandi rungka nyan Ulôn kueh teuma.\n7 Patong-patong jihnyan nyang meyuém Lôn peuhanco, dan tieb-tieb beunda nyang teujôk ubak ureuëng-ureuëng inong nyang meutugaih bak kuil Ulôn tot, dan bandum beurala nyang na disinan Lôn peubinasa. Barang-barang nyan na kheueh hase iébadat ubak dewa keusuboran. Jinoe bandum nyan jiangkot lé musoh-musoh keu peuseumahan syukoe ubak dewa-dewa jihnyan."\n8 Sabab nyan kheueh, ulôn, si Mikha, lumpah peudeuh até dan apoh apah. Ulôn lôn jak hana ngon peukayan badan teulon dan hana teuma meuseulob sibagoe tanda pakriban seudeh jih até ulôn nyoe. Ulôn meuranggong lagée su asée uteuen dan meuông-ông lagée su cicém unta.\n9 Sabab luka-luka Samaria hana hase teupeu ubat, dan Yehuda keunong naseb nyang saban. Peutaka ka trok u Yerusalem, pintoe geureubang tanoh ié bansa ulôn.\n10 Bék kheueh tapeugah ubak musoh-musoh geutanyoe di Gat keuhai musibah geutanyoe; bék teuma tapeubiyeu awaknyan jikalon gata nyang teungoh mo. He peunduduek Bet-Le-Afra, meugule-gule kheueh lam abée sibagoe tanda putôh asa!\n11 Gata bandum peunduduek Safir, tajak kheueh laju u teumpat nyang teuböih ngon hana tangui peukayan dan deungon peurasa malée! Ureuëng-ureuëng Zaanan hana jijeuet teubiet nibak banda. Su kliek peunduduek Bet-Haezel sibagoe tanda keu gata bahwa disinan ka hana le peulindongan.\n12 Peutaka nyang teuka nibak TUHAN ka trok bak babah pintoe geureubang Yerusalem! Lé sabab nyan, hana mungken ureuëng Marot jimeuharab gata tulông.\n13 Gata peunduduek Lakhis, tapasang kheueh guda bak geuritan prang! Gata tacuntoh desya-desya nyang jipeubuet di Israel sampoe lé sabab nyan Yerusalem pih ka meudesya.\n14 Jinoenyoe he ureuëng Yehuda gata gadôh banda Moresyet-Gat. Raja-raja Israel hana meuteumé bantuan le nibak banda Akhzib.\n15 He ureuëng Maresya, TUHAN geuseurah gata ubak musoh nyang keuneuk peutundok banda gata. Peumimpén-peumimpén Israel nyang meukuasa jimusöm lam guha-guha di Adulam.\n16 He ureuëng Yehuda, takoh kheueh ôk gata sibagoe tanda meukabong keu aneuëk-aneuëk gata nyang gata gaséh. Tacuko kheueh ôk bak ulée gata sampoe nyang tinggai cit bruek ulée saban lagée cicém nyang pajoh bangke, sabab bandum aneuëk-aneuëk gata teuangkot u teumpat nyang teuböih.\n1 Ceulaka kheueh ureuëng-ureuëng nyang reuncana bak buet nyang jeuhet teungoh jiéh-éh bak teumpat éh óh watée malam, laju jilaksana óh watée beungoh sabab awaknyan na teunaga keu jipeubuet nyan.\n1 Deungoe kheueh, he gata banmandum peunguasa-peunguasa Israel! Sibeuna jih gata tateupeue peue nyang ade,\n1 Bak uroe-uroe nyang teuka bukét, teumpat Baét TUHAN, teuma teudong cot dan manyang meulambong leubeh nibak gunong-gunong dan bukét-bukét. Meubagoe bansa meurön-rön jijak keunan.\n2 awaknyan bandum jipeugah, "Jak geutanyoe ta ék u bukét TUHAN ubak Baét Allah Israel! Gobnyan geupeurunoe geutanyoe peue nyang harôh tanyoe peubuet. Geutanyoe ta seutôt rot Gobnyan sabab ajaran TUHAN teuka nibak Yerusalem; di Sion Gobnyan geumariet ubak umat Geuh."\n3 TUHAN geupeuputôh peukara lamkawan bansa-bansa, lamkawan nanggroe-nanggroe nyang teuga, nyang jiôh meunan cit nyang rab. Awaknyan geuba bak teumpeuen peudeueng-peudeueng jih keudroe mangat jeuet keu mata langai dan kapak-kapak awaknyan beujeuet keu sikin meugunteng. Bansa-bansa ka hana le jeuet keu bansa peunyeurang, hana cit meusiab-siab keu jijak muprang.\n4 Tieb-tieb ureuëng udeb aman dan seujahteura di teungoh lampôh anggô dan lampôh ara; hana ureuëng nyang peutakot-takot gobnyan, nyan kheueh janji TUHAN Nyang Mahakuasa.\n5 Tieb-tieb bansa di ateueh bumoe jiseumah dan taát ubak dewa jih keudroe. Teuma geutanyoe taát ubak TUHAN Allah geutanyoe dan taseumah Gobnyan siumu masa.\n6 TUHAN meufeureuman, "Teuma teuka watée jih Ulôn Lôn peusapat bubena ureuëng nyang Ulôn huköm, awaknyan nyang meudeurita bak teumpat nyang teuböih.\n7 Awaknyan ka lapée dan jiôh di gampông droe. Teuma, nibak ureuëng-ureuëng nyang na mantong teutinggai nyan Ulôn Lôn peuphon saboh keuturonan nyang barô. Awaknyan jeuet keubansa nyang rayeuk dan teuga. Ulôn Lôn peurintah awaknyan di Bukét Sion keu siumu masa."\n8 Dan gata Yerusalem, teumpat Po teu Allah geujaga umat Gobnyan lagée ureuëng meurabe jijaga kawan bubiri jih, gata jeuet lom sibagoe ma banda keurajeuen gata lagée yoh awai phon.\n9 Pakon gata tamo ba-e teuga-teuga? Pakon gata meudeurita lagée ureuëng inong nyang keuneuk peulahé aneuëk? Peu kheueh sabab gata hana meuraja, dan peunaseuhat-peunaseuhat gata ka habéh maté?\n10 He peunduduek Yerusalem, teubôt-bôt kheueh dan apoh apah kheueh lagée ureuëng inong keuneuk peulahé aneuëk! Sabab, bak saát nyoe gata harôh tatinggai banda dan gata tinggai di padang. Gata harôh tajak u Babel, teuma disinan TUHAN geupeulheueh gata nibak musoh-musoh gata.\n11 Jai lumpah na bansa ka meugumpôi keuneuk jak seurang gata, he Yerusalem! Awaknyan jipeugah, "Yerusalem harôh teupeuhanco! Kamoe ngieng banda nyan ka jeuet keu bangke!"\n12 Teuma bansa-bansa nyan hana jiteupeue peue nyang teungoh geureuncana lé TUHAN. Awaknyan hana jisadar bahwa awaknyan teungoh jipeusapat keu teuhuköm, saban lagée gandom nyang teugumpôi keu teujak lo.\n13 TUHAN meufeureuman, "He peunduduek Yerusalem, tajak kheueh dan tagilo-gilo kheueh bubena musoh-musoh gata! Ulôn Lôn peujeuet gata leubeh teuga lagée leumô nyang meulungkée beuso dan meugukée teumaga. Gata tapeuhanco bansa nyang le, dan keukayaan nyang awaknyan teumé nibak hase teureupah teuma gata peuseumah ubak Ulôn, TUHAN seumeusta álam."\n14 He peunduduek Yerusalem, talakée kheueh deungon meuharab that mangat TUHAN geutulông gata! Geutanyoe teungoh jikeupông! Musoh teungoh jiprang bubena peumimpén Israel!\n1 TUHAN meufeureuman, "He Betlehem Efrata, gata saboh banda nyang paleng ubit di Yehuda! Teuma nibak gata Lôn peubeudôh sidroe peunguasa keu Israel nyang asai asui jih phon jamén dilée."\n1 Deungoe kheueh peue nyang geutudoh lé TUHAN keu Israel. Beudôh kheueh, ya TUHAN, dan neujok kheueh peungaduan Droeneueh! Bah kheueh gunong dan bukét jideungoe peue nyang keuneuk Droeneueh peugah.\n1 Cilaka ulôn! Ulôn lagée ureuëng deuk nyang lôn jak pot boh kayée óh hana le musém jimuboh. Ka hana le jimuboh kayée di ateueh bak. Boh anggô dan boh ara nyan pih ka habéh jipot.